LAWNGTLAI DISTRICT-A HAR GHAR TIRANGA CAMPAIGN KALPUI TUR CHUNGCHANGA THUCHHUAH,"1484/2024-2025 Dated Lawngtlai, 7th August 2024: India ramin zalenna a hmuh champha phak vawi-77 na pualin hnam puan zar beihpui ’Har Ghar Tiranga campaign’ chu India ram District dangte rualin Lawngtlai  District- ah  pawh kalpui a ni dawn a, August ni 13 atanga ni 15 chhung kalpui a ni ang. India Independence Day vawi -78 na lawmna 'Viksit Bharat' (Developed India)  hnuaia hmalakna kal zelah Sawrkar laipuia Ministry of Culture & Tourism chuan  'Har Ghar Tiranga'  pualin a  hnuaia tarlan ang hian ngenna a siam a ni. 1. Mipuiten hnam rilru kan put a, ram leh hnam tana thahnemngaihna chawisan zel a nih theih nan August ni 13 atanga ni 15 chhung hian chhungtinte mahni inah Hnam puanzar  zar theuh tur leh Social Media lamah #HarGharTiranga hmanga pholang/tarchhuak turin min ngen a. 2.  Rilrua  'Har Ghar Tiranga' hre reng chunga  Tiranga Yatras leh Concerts- te  buatsaih turin min ngen a. 3. Har Ghar Tiranga Campaign - puala hun  hmanna reng rengah thu intiamkamna 'Tiranga Pledges' sawihona nei turin min ngen bawk. Hemi tihlawhtling tur hian Deputy Commissioner, Lawngtlai chuan Sawrkar Department hrang hrangte bakah Lawngtlai District mipuite 'Har Ghar Tiranga ' hmang ngei turin min ngen a ni. Sawrkar Department emaw Chhungkua leh Pawl ang a thu intiamkamna sawirual turin  'Tiranga Pledges'  a hnuaiah hian tarlan a ni . Har Ghar Tiranga Pledge ( Mizo) "" India ram puanzar zar a, kan ram tana zalenna sualtute leh mihuaisente zah tak chungin, keimah ngei pawh India ram ṭhan nan leh hmasawnna hna thawk turin ka intiam e"" Har Ghar Tiranga Pledge (English) "" I swear that I will hoist the Tricolour, respect the spirit of our freedom fighters and brave sons, and dedicate myself to the development and progress of India""",Dated: 7 th Aug 24 4:29 PM,https://dipr.mizoram.gov.in/post/lawngtlaia-har-ghar-tiranga-campaign-kalpui-chungchanga-thuchhuak